ระเบียบคณะกรรมการคุ้มครองเด็กแห่งชาติระเบียบคณะกรรมการคุ้มครองเด็กแห่งชาติว่าด้วยวิธีการคุ้มครองสวัสดิภาพเด็กที่เสี่ยงต่อการกระทำผิดพ.ศ. ๒๕๕๓ อาศัยอำนาจตามความในมาตรา๑๔ (๔) และมาตรา ๔๗ แห่งพระราชบัญญัติคุ้มครองเด็ก พ.ศ. ๒๕๔๖คณะกรรมการคุ้มครองเด็กแห่งชาติจึงวางระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการคุ้มครองเด็กแห่งชาติว่าด้วยวิธีการคุ้มครองสวัสดิภาพเด็กที่เสี่ยงต่อการกระทำผิดพ.ศ. ๒๕๕๓ ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ เมื่อพนักงานเจ้าหน้าที่หรือผู้มีหน้าที่คุ้มครองสวัสดิภาพเด็กตามมาตรา๒๔พบเห็นหรือได้รับแจ้งหรือได้รับรายงานจากบุคคลที่พบเห็นเด็กที่เสี่ยงต่อการกระทำผิดตามกฎกระทรวงกำหนดเด็กที่เสี่ยงต่อการกระทำผิด พ.ศ. ๒๕๔๙ ให้ปฏิบัติดังนี้(๑)ให้สอบถามเด็กและดำเนินการหาข้อเท็จจริงเกี่ยวกับตัวเด็ก รวมทั้งสภาพความสัมพันธ์ภายในครอบครัวความเป็นอยู่ การเลี้ยงดู อุปนิสัย และความประพฤติของเด็กเพื่อทราบข้อมูลเกี่ยวกับเด็กและครอบครัวก่อนเมื่อเห็นว่าเป็นเด็กที่เสี่ยงต่อการกระทำผิดหรือจำเป็นต้องคุ้มครองสวัสดิภาพแก่เด็กและเห็นว่ายังไม่สมควรส่งตัวเด็กไปยังสถานแรกรับสถานสงเคราะห์ สถานคุ้มครองสวัสดิภาพ หรือสถานพัฒนาและฟื้นฟูให้ส่งตัวเด็กแก่ผู้ปกครองหรือบุคคลที่ยินยอมรับเด็กไปปกครองดูแลเพื่อป้องกันมิให้เด็กมีความประพฤติเสียหายหรือเสี่ยงต่อการกระทำผิดอีกโดยให้พนักงานเจ้าหน้าที่หรือผู้มีหน้าที่คุ้มครองสวัสดิภาพเด็กตามมาตรา ๒๔ให้คำแนะนำ ควบคุมดูแล และกำหนดวิธีการคุ้มครองสวัสดิภาพเด็กที่เหมาะสม ตาม (๒) (๒)ในระหว่างที่ผู้ปกครองหรือบุคคลที่ยินยอมรับเด็กไปปกครองดูแลให้วางข้อกำหนดนอกเหนือจากมาตรา ๔๔ วรรคสองให้ผู้ปกครองหรือบุคคลที่ยินยอมรับเด็กไปปกครองดูแลต้องปฏิบัติข้อใดข้อหนึ่งหรือหลายข้อเพื่อมิให้เด็กมีความประพฤติเสียหายหรือเสี่ยงต่อการกระทำผิดโดยให้อยู่ในการดูแลและคำแนะนำของพนักงานเจ้าหน้าที่หรือผู้มีหน้าที่คุ้มครองสวัสดิภาพเด็กตามมาตรา๒๔ หรือผู้ที่ได้รับแต่งตั้งเป็นผู้คุ้มครองสวัสดิภาพเด็กตามมาตรา ๔๘ ดังนี้(ก)ระมัดระวังมิให้เด็กประพฤติตนเกเรหรือข่มเหงรังแกผู้อื่น(ข)ระมัดระวังมิให้เด็กมั่วสุมในลักษณะที่ก่อความเดือดร้อนรำคาญแก่ผู้อื่น(ค)ระมัดระวังมิให้เด็กเล่นการพนันหรือมั่วสุมในวงการพนัน(ง)ระมัดระวังมิให้เด็กเสพสุรา สูบบุหรี่ เสพยาเสพติดให้โทษหรือของมึนเมาอย่างอื่นหรือเข้าไปในสถานที่เฉพาะเพื่อการจำหน่ายหรือดื่มเครื่องดื่มที่มีแอลกอฮอล์(จ)ระมัดระวังมิให้เด็กเข้าไปในสถานบริการตามกฎหมายว่าด้วยสถานบริการ (ฉ)ระมัดระวังมิให้เด็กซื้อหรือขายบริการทางเพศ เข้าไปในสถานค้าประเวณี หรือเกี่ยวข้องกับการค้าประเวณีตามกฎหมายว่าด้วยการป้องกันและปราบปรามการค้าประเวณี(ช)ระมัดระวังมิให้เด็กประพฤติตนไปในทางชู้สาว หรือส่อไปในทางลามกอนาจารในที่สาธารณะหากปรากฏชัดหรือเมื่อได้รับรายงานจากผู้คุ้มครองสวัสดิภาพเด็กตามมาตรา๔๘ ว่า ผู้ปกครองหรือผู้ที่รับเด็กไว้ปกครองดูแลละเลยไม่ปฏิบัติตามข้อกำหนดตามวรรคหนึ่งให้พนักงานเจ้าหน้าที่หรือผู้มีหน้าที่คุ้มครองสวัสดิภาพเด็กตามมาตรา ๒๔รับเด็กกลับไปดูแลและถ้าจะส่งตัวเด็กไปยังครอบครัวอุปถัมภ์ สถานแรกรับสถานสงเคราะห์ สถานคุ้มครองสวัสดิภาพ หรือสถานพัฒนาและฟื้นฟูจะต้องปรึกษากับผู้เชี่ยวชาญสาขาวิชาชีพสังคมสงเคราะห์และการแพทย์ก่อนเท่าที่สามารถกระทำได้ ทั้งนี้ ต้องจัดทำบันทึกรายงานสืบค้นข้อเท็จจริงเกี่ยวกับตัวเด็กและครอบครัว ความประพฤติของเด็กรวมทั้งสาเหตุที่ทำให้จำต้องส่งเด็กมาไว้ในความปกครองดูแลของครอบครัวอุปถัมภ์หรือสถานรองรับดังกล่าวข้างต้นตามแบบบันทึกรายงานการคุ้มครองสวัสดิภาพเด็กแนบท้ายระเบียบนี้ ข้อ๔ กรณีที่เด็กย้ายที่อยู่ออกนอกเขตความรับผิดชอบให้พนักงานเจ้าหน้าที่ในเขตที่เด็กย้ายเข้าไปอยู่ติดตามและประสานงานกับพนักงานเจ้าหน้าที่หรือผู้มีหน้าที่คุ้มครองสวัสดิภาพเด็กตามมาตรา ๒๔ หรือผู้ที่ได้รับแต่งตั้งเป็นผู้คุ้มครองสวัสดิภาพ ตามมาตรา ๔๘ในเขตที่เด็กเคยอาศัยอยู่เพื่อดำเนินการคุ้มครองสวัสดิภาพอย่างต่อเนื่องข้อ๕ ให้ปลัดกระทรวงการพัฒนาสังคมและความมั่นคงของมนุษย์รักษาการตามระเบียบนี้และมีอำนาจวินิจฉัยชี้ขาดในกรณีที่มีปัญหาหรือข้อขัดแย้งเกี่ยวกับการปฏิบัติตามระเบียบนี้ประกาศ ณ วันที่ ๑๕กุมภาพันธ์ พ.ศ. ๒๕๕๓อิสสระ สมชัยรัฐมนตรีว่าการกระทรวงการพัฒนาสังคมและความมั่นคงของมนุษย์ประธานกรรมการคุ้มครองเด็กแห่งชาติ[เอกสารแนบท้าย]๑.บันทึกรายงานการคุ้มครองสวัสดิภาพเด็ก ตามข้อ ๓ ของระเบียบคณะกรรมการคุ้มครองเด็กแห่งชาติว่าด้วยวิธีการคุ้มสวัสดิภาพเด็กที่เสี่ยงจ่อการกระทำผิด พ.ศ. ๒๕๕๓๒.บันทึกรายงานการคุ้มครองสวัสดิภาพเด็ก ส่วนราชการของรัฐ/เอกชนสถานรับเลี้ยงเด็ก/สถานแรกรับ/สถานสงเคราะห์/สถานคุ้มครองสวัสดิภาพ ตามข้อ ๓ของระเบียบคณะกรรมการคุ้มครองเด็กแห่งชาติว่าด้วยวิธีการคุ้มสวัสดิภาพเด็กที่เสี่ยงจ่อการกระทำผิด พ.ศ. ๒๕๕๓(ดูข้อมูลจากภาพกฎหมาย)คุณากร/ผู้จัดทำ๑๕ ธันวาคม ๒๕๕๔[๑] ราชกิจจานุเบกษาเล่ม ๑๒๗/ตอนพิเศษ ๔๐ ง/หน้า ๔/๓๐ มีนาคม ๒๕๕๓